**Apstiprināts**

**Ar Latvijas Neredzīgo biedrības Centrālās valdes**

**2023.gada 25.aprīļa lēmumu Nr.3-6**

**Latvijas Neredzīgo biedrības**

**Attīstības koncepcija**

**2023. – 2027.gadaM**

**Rīgā, 2023**

**Latvijas Neredzīgo biedrības**

**Attīstības koncepcija 2023. – 2027.gadaM**

**IEVADS**

Latvijas Neredzīgo biedrības (turpmāk - LNB) 22.Kongresā LNB Centrālā valde (turpmāk - CV) atskaitījās par paveikto darbu iepriekšējos piecos gados, kā arī par izvirzītajiem un sasniegtajiem mērķiem 2018. – 2022.gada Attīstības koncepcijā.

Tomēr arvien vēl daudz darāmā - personu ar redzes traucējumiem tiesību aizstāvība, pakalpojumu un vides pieejamība, izglītība un nodarbinātība jomā, LNB darbības uzlabošanā un pilnveidošanā, sabiedrības informēšanas, jauno tehnoloģiju ieviešanā, Latvijas Neredzīgo bibliotēkas filiāļu reformēšanā u.c.

LNB CV ir izstrādājusi LNB Attīstības koncepcija 2023. - 2027.gadam saskaņā ar 22.Kongresā pieņemto lēmumu, LNB darbības ilggadējo pieredzi, LNB statūtos izvirzītajiem mērķiem un uzdevumiem. Izstrādātais darba plāns veicinās attīstību vairākos virzienos:

* Likumdošanas pilnveidošana;
* LNB un teritoriālo organizāciju darbība;
* Starptautiskā darbība;
* Sociālās rehabilitācijas pakalpojuma attīstība;
* Tiflotehnikas pieejamība;
* Žurnāla “Rosme” veidošana;
* Suņu-pavadoņu pakalpojuma attīstība;
* Sabiedrības informēšana;
* Vides pieejamības veicināšana;
* Kultūras un sporta attīstība;

**Likumdošana**

1. Aktīvi iesaistīties jaunu normatīvo aktu izstrādē un esošo normatīvo aktu pilnveidošanā, pārstāvot personu ar redzes traucējumiem intereses.
2. Sadarbībā ar Saeimu un atbildīgajām ministrijām risināt jautājumu par izmaiņām deminimis atbalsta piemērošanai. Nepieciešams panākt atšķirīgu deminimis apjoma noteikšanu organizācijām, kurām valsts deleģējusi funkcijas vai citu atbalsta mehānismu ieviešanu.
3. Sniegt priekšlikumus personu ar invaliditāti subsidēto darbavietu termiņa pagarināšanai līdz 3 gadiem, kā arī paplašināt darbavietas pielāgošanas iespējas personām ar redzes invaliditāti.
4. Sadarbojoties ar atbildīgajām institūcijām veicināt darba devēju izpratni un motivāciju iesaistīt nodarbinātībā personas ar invaliditāti.
5. Sniegt priekšlikumus atbildīgajām institūcijām par darba devēja nodokļa iemaksu procentu likmes samazināšanu par darba ņēmēju ar invaliditāti.

**LNB CV un teritoriālo organizāciju darbība**

1. Veikt LNB iekšējo normatīvo aktu grozījumus atbilstoši spēkā esošajiem LNB statūtiem.
2. Attīstīt sadarbību ar vietējām pašvaldībām, uzņēmējiem, fondiem u.c., lai piesaistītu papildus finansējumu, teritoriālo organizāciju (turpmāk – TO) darbinieku algošanai, cilvēku ar redzes traucējumiem interešu aizstāvībai, pilsoniskas sabiedrības veidošanai.
3. Aktīvi darboties Invaliditātes lietu nacionālā padomē, kā arī citās institūcijās, kas saistītas ar personu ar invaliditāti interešu aizstāvību.
4. Sadarboties ar valsts un pašvaldību institūcijām, lai veicinātu personu ar redzes invaliditāti integrāciju, izglītību un nodarbinātību.
5. Veicināt TO un LNB juridisko biedru savstarpējo sadarbību, nodrošinot pieredzes apmaiņu.
6. Skaidrot TO vadītājiem LNB statūtu, TO un vietējo organizāciju (turpmāk – VO) nolikuma un citu iekšējo normatīvo aktu nozīmi un prasīt to ievērošanu.
7. Organizēt LNB biedriem, brīvprātīgā darba veicējiem izglītojošus seminārus, pieredzes apmaiņas pasākumus ar citām NVO par aktuālām tēmām.
8. Aktīvi piedalīties dažādos projektu konkursos realizējot LNB statūtos izvirzītos mērķus.
9. Piesaistīt pašvaldību, valsts, ES un citu fondu un privāto ziedotāju finansējumu LNB statūtos noteikto mērķu realizēšanai.
10. Panākt mūsdienu prasībām atbilstošas un lietotājiem draudzīgas latviešu valodas runas sintēzes programmas izstrādi.
11. Sadarbojoties ar bankām, nodrošināt pēc iespējas vairāk bankomātus, kas ir pieejami personām ar redzes traucējumiem.
12. Sadarbībā ar Strazdumuižas vidusskolu attīstības centru izstrādāt ieteikumus izglītības iestādēm, lai nodrošinātu personu ar redzes traucējumiem integrāciju izglītības iestādē un kvalitatīvu izvēlētās mācību programmas apmācību.
13. Informēt TO valdes priekšsēdētājus par likumiem, MK noteikumiem, kas attiecināmi uz personu ar invaliditāti interešu un tiesību aizsardzību.

**Starptautiskā sadarbība**

1. Rast iespējas atgriezties Eiropas Neredzīgo savienības (EBU) sastāvā.
2. Sadarboties ar Baltijas valstu un citu valstu neredzīgo organizācijām.
3. Iesaistīties starptautiskos projektos veicinot pieredzes apmaiņu.

**Sociālā rehabilitācija**

1. Panākt bāzes finansējuma palielināšanu sociālās rehabilitācijas pakalpojumu sniegšanai, personām ar redzes invaliditāti.
2. Izveidot sociālās rehabilitācijas pakalpojumu saņēmēju datu bāzi pakalpojumu uzskaitei.
3. Veicināt sociālās rehabilitācijas procesā iesaistīto speciālistu profesionālo izaugsmi.
4. Turpināt informēt sabiedrību par sociālās rehabilitācijas pakalpojumiem personām ar redzes traucējumiem, sniedzot informāciju starp nozaru speciālistiem – ģimenes ārstiem, oftalmologiem, sociālajiem dienestiem, kā arī veidojot informatīvu vidi (mājas lapa, bukleti, informācija audio formātā, masu mediji).
5. Sadarboties ar Rīgas Strazdumuižas vidusskolu par sociālās funkcionēšanas prasmju apgūšanas jautājumiem.
6. Uzlabot sociālās rehabilitācijas pakalpojuma sniegšanas kvalitāti personām ar redzes invaliditāti.
7. Veicināt vides pieejamības prasību ievērošanu atbilstoši Universālā dizaina principiem „Rehabilitācijas centrā” un tā filiālēs.

**Tehniskie palīglīdzekļi – tiflotehnika**

1. Veicināt sabiedrības informēšanu par tiflotehnikas saņemšanas iespējām.
2. Pilnveidot un uzlabot tiflotehnikas pakalpojuma saņemšanas kārtību.
3. Veicināt jaunas tiflotehnikas iekļaušanu valsts apmaksāto tehnisko palīglīdzekļu sarakstā.

**Izdevniecības nodaļa – žurnāls „Rosme”**

1. Uzlabot Izdevniecības nodaļas materiāltehnisko nodrošinājumu.
2. Attīstīt Braila raksta tulkošanas pakalpojumu.

**Suņi – pavadoņi**

1. Sadarbībā ar Labklājības ministriju, veicināt suņu - pavadoņu pieejamību personām ar smagas pakāpes redzes traucējumiem.

**Vides pieejamība**

1. Veicināt Universālā dizaina principu iekļaušanu Latvijas Republikas normatīvajos aktos.
2. Turpināt Latvijā ieviest Universālā dizaina principus, konsultēt uzņēmējus, pašvaldības un valsts iestādes, būvniekus u.c. profesionāļus.
3. Motivēt TO aktīvāk iesaistīties Universālā dizaina principu ieviešanā novados un pilsētās.
4. Sinhronizēt informāciju par vides pieejamību visās LNB TO un koordinēt darbības, kas palīdzētu uzlabot vides pieejamību visos Latvijas reģionos.
5. Iesaistīties normatīvo aktu izstrādes procesā, kas regulē valsts, pašvaldību un citu interneta vietņu, kas satur sociāli nozīmīgu informāciju un pakalpojumus, pieejamības kritēriju ievērošanu mājas lapu izstrādātājiem.
6. Veicināt sarunas ar VAS “LVRTC” par e-Paraksta pieejamības nodrošināšanu neredzīgiem lietotājiem.

**Sabiedrības informēšana**

1. Organizēt informatīvus un izglītojošus seminārus un pasākumus par personām ar redzes traucējumiem svarīgiem jautājumiem.
2. Informēt sabiedrību par LNB darbību, pieejamiem pakalpojumiem un pasākumiem.
3. Visām LNB struktūrvienībām aktīvi iesaistīties informācijas ievietošanā LNB mājas lapā [www.lnbiedriba.lv](http://www.lnbiedriba.lv), tādējādi sniedzot informāciju ne tikai biedriem, bet sabiedrībai kopumā.
4. Izveidot un izdot dažādus informatīvos materiālus.
5. TO rīkot, atvērto durvju dienas, darbnīcas, ekskursijas, izstādes u.c., apmeklētājiem nodrošinot līdzdalību pasākumos.
6. Aktīvi izmantot masu mēdijus un sociālos tīklus sabiedrības informēšanai.

**Sports**

1. Sadarbībā ar Latvijas Neredzīgo Sporta savienību rast iespēju organizēt vairāku dienu sporta spēles personām ar redzes traucējumiem.
2. Veicināt sporta un tūrisma attīstību Latvijā.
3. Piesaistot finansējumu sporta inventāra iegādei, lai nodrošinātu LNB organizētos pasākumus.

**Kultūra**

1. Piesaistīt finansējumu LNB pašdarbības kolektīvu darbības atbalstam.
2. Vienu reizi gadā, balstoties uz dalībnieku pašfinansēšanos, rīkot brīvdabas pašdarbības festivālu.

**Uzņēmumu darbība**

1. Nodrošināt LNB īpašumu kvalitatīvu apsaimniekošanu un saglabāšanu.
2. Piesaistīt finansējumu LNB īpašumā esošo ēku restaurācijai, remontam, teritorijas labiekārtošanai,  energoefektivitātes uzlabošanai un vides pieejamības nodrošināšanai.
3. Izstrādāt dzīvokļu īres un apsaimniekošanas dokumentāciju, noteikt īres un apsaimniekošanas maksu atbilstoši reģionam un sociāli ekonomiskajai situācijai.
4. Īpašumu sakopšanas talkās iesaistīt brīvprātīgos LNB biedrus un atbalstītājus.
5. Izskaust pārīrēšanas iespējas LNB piederošajās mājās.
6. Uzraudzīt uzņēmumu darbību veicot ikgadējās uzņēmumu pārbaudes.
7. Piedalīties sociālās uzņēmējdarbības procesā, reģistrējot LNB esošās juridiskās personas – SIA, kuri spēj veikt sociālā uzņēmuma funkcijas un atbilst sociālā uzņēmuma likumam.
8. Veicināt LNB sadarbību ar Latvijas Sociālās uzņēmējdarbības asociāciju.
9. Meklēt iespējas attīstīt uzņēmējdarbību.

\* \* \*